Public procurement notice: Contract Award Notice
Published: 2024-10-03
Buyer: Mohács 500 Nonprofit Kft.
Country: HU
Region: HU110
Contract type: Services
Procedure: Open procedure
CPV classification: 71220000 | 71242000 | 71245000 | 71320000 | 71322000: Civil engineering design services
Award criteria: quality, price

Technical requirements: A projekt célja a Duna part revitalizációja, komplex városi köztér jellegének megteremtése, rekreációs és turisztikai funkcióinak bővítése. A védmű és a hozzá kapcsolódó közterek Mohács város arculatának meghatározó elemei, ennek megfelelően egységesen kell kezelni a teljes terület esztétikai kialakításait. A terv célkitűzése az, hogy a város egyedi adottságát jelentő folyóparti elhelyezkedését maximálisan kamatoztassa úgy, hogy a lakók és az idelátogatók igényeit összehangolja az árvízvédelem műszaki szükségszerűségével.

Ajánlatkérő célja, hogy a többnyire önkormányzati tulajdonban lévő területeken jellemzően közfunkciókat ellátó rekreációs terület kerüljön kialakításra. A Duna parton található zöldfelületek kondicionáló hatásuk mellett a város mindennapi életének jelenleg is szerves részét képezik, azonban ezeknek a területeknek mind a zöldfelülete, mind a megközelíthetősége, használhatósága, a gyalogos kapcsolataik jelentős fejlesztésre szorulnak. A terület jelenlegi zöldfelülete természetközeli képet mutat, azonban a terület rendezetlensége miatt rekreációs célokra korlátozottan használható – csupán a Duna-part menti rézsűn futó járda járható, a terület nagy részén a növényzet között egyéb feltáró utak nincsenek. A tervezett funkciókhoz kapcsolódóan a területen szükséges további gyalogos kapcsolat kialakítása, a meglévő közlekedési kapcsolatok fejlesztése, kerékpárút kialakítása, illetve a területen belüli parkolók kialakítási lehetőségeinek biztosítása. A kerékpáros forgalom növekedése meglepően elmaradott infrastrukturális adottságok mellett megy végbe. A Duna, mint természetes közlekedési folyosó kézenfekvő előnyöket kínál mind a hivatásforgalmi, mind a szabadidős és turisztikai célú kerékpározás számára. Városszerte növekszik a közterületi és intézményi kerékpártárolók iránti igény.
A tervezés során számolni kell a terület időnkénti árvízi elöntésével, víz alá kerülésével. 

A fejlesztési terület jelenleg különféle funkcióknak biztosít teret, de ezen funkciók szervezettsége és minősége nem megfelelő. Az árvízvédelmi támfal elvágja a várost a Duna parttól. A tervezés során a meglévő funkciókat meg kell tartani, azzal, hogy azokat gazdaságosabban, üzemeltethetőbben kell újra tervezni. Cél, hogy a partszakasz változatos, zöld találkozóhellyé alakulhasson. A területen elsősorban a gyalogos és kerékpáros közlekedés kerüljön előtérbe, továbbá a folyó és a város között alakuljon ki új kapcsolat– a városközpontot össze kell kapcsolni a vízparttal, átlátható közlekedési utakat és jól megközelíthető nyílt tereket szükséges kialakítani. 

Célok: 
-	Természeti környezet megtartása, fejlesztése,
-	A város és a Duna part együttélésének megteremtése,
-	A Duna-part elérhetősége, élettel, közfunkciókkal való megtöltése, funkcionális kínálat bővítése,
-	Forgalomcsökkentett partok, közösségi, kerékpáros, és gyalogos közlekedés erősítése,
-	Közösségi érdekeket szolgáló fejlesztések preferenciája (pl.: csónakkikötők fejlesztése),
-	Elhanyagolt, átjárhatatlan területek átstrukturálása, megújítása, zöldfelületi bővítése,
-	Változatos zöldfelületek (parkok, vízpartok, terek, sétányok, játszóterek),
-	Kerékpározás támogatása (kerékpárutak, szervízpontok, tárolók stb.) 
-	Vízi közlekedés fejlesztése (komp, csónakkikötő, yacht kikötő, szállodahajók stb.) 
-	Sport és vízi turizmus feltételeinek megteremtése,
-	A területet körülvevő parkolási lehetőségek újragondolása, javítása, 
-	Egységes járófelületek, utcabútorok, arculat megteremtése, 
-	A teljes fejlesztési terület integrálása a már meglévő térfigyelő rendszerbe, 
A tervezés során kiemelt figyelmet kell fordítani a vízi létesítmények elhelyezésére: 
-	Közszolgáltatási személyhajó kikötő (ki- és beszállás, helyi, helyközi és révhajózás)
-	Vízitaxi kikötő
-	Egyéb személyhajó kikötő (nemzetközi, privát)
-	Kabinos turistahajó (szállodahajó) kikötő
-	Sétahajó kikötő (ki- és beszállás, városnéző és rendezvényhajózás)
-	Motoros kishajó kikötő (jacht és egyéb sporteszköz)
-	Csónakkikötő, vízi sporttelep kikötője (emberi erővel hajtott eszköz)
-	Vendéglátó – és szórakozóhely 
-	Közhasznú rekreációs célú létesítmény (pl.: vízi színpad) 

Folytatás: BT-24 pontban (II.2.4. pont)
2.1. A felhívás M.2.1. szerinti alk. köv-.re bemutatott szaki alk. köv. felüli "É" jogosultság megszerzéséhez szükséges tapasztalaton felüli többlettapasztalat (0-36 hónap)
2.2. A felhívás M.2.2. szerinti alk. köv-.re bemutatott szaki alk. köv. felüli "K" jogosultság megszerzéséhez szükséges tapasztalaton felüli többlettapasztalat (0-36 hónap)
2.3. A felhívás M.2.4. szerinti alk. köv-.re bemutatott szaki alk. köv. felüli "VZ-TER" jogosultság megszerzéséhez szükséges tapasztalaton felüli többlettapasztalat (0-36 hónap)
Sokac rév környezete és parkos sétány:
Az érintett helyrajzi számok nem teljeskörűen, de elsősorban:
-	746/1
-	746/3
-	746/5
-	746/6

A terület főbb paraméterei az alábbiak: Becsült terület: cca 12.000 m2, felújítandó/átépítendő védmű: 400 fm, főbb területi egységek: 850 m2, járda, sétány, 500 m2 kishajó kikötő, bruttó 320m2 hajójavító műhely (épület), 3 db sólyázó, 5 db tolózáras akna, hajókölcsönző (épület) bruttó 173,45 m2, 240 m2 játszótér, 500 m2 vendéglátóhely, gépjárműparkoló 20 db autóra, és 1 db autóbuszra. Ezen tervezési feladat főbb elemei: Sokac rév, Kemping, kerékpár és hajókölcsönző, Hajójavító műhely, Dunai védmű, Csónakkikötő

A kikötő, komp- és révátkelőhely, továbbá más hajózási létesítmény létesítéséről, használatbavételéről, üzemben tartásáról és megszüntetéséről szóló 510/2017. (XII. 29.) Korm. rendelet (a továbbiakban: Rendelet) vonatkozó szabályozását figyelembe kell venni, és a létesítményt ennek megfelelően kell tervezni. Továbbá a hajózási létesítményekkel kapcsolatban a tervezőnek elő kell készítenie, és be kell adnia, továbbá engedélyeztetni szükséges a hajózási létesítmény létesítésének engedélyezése iránti kérelmet és a szükséges hatósági engedélyeket beszerezni (környezetvédelmi-, építéshatósági-, vízjogi engedély)

Dunai sétány szakasz és hozzá kapcsolódóan Dunai Csónakház:
Az érintett helyrajzi számok nem teljeskörűen, de elsősorban:
-	1463/2
-	1465
-	1456/4
-	1456/5
-	3015/1
-	1456/1
-	1510/1
-	1512/1
-	illetve az MTE Csónakház kapcsán 
o	746/7
o	1457
A terület főbb paraméterei az alábbiak: Becsült terület: cca 9000 m2, part menti védmű 600 fm, bontandó csónakház: 270 m2, úszó csónakház: 350 m2, tereplépcsős köztér és part megközelítés: 500 m2, tervezett új járda: 800 m2, átépített, felújított parti sétány: 1700 m2. Ezen tervezési feladat főbb elemei: Csónakház, Dunai védmű

Szabadság tér menti partszakasz és a Kálvin utca közötti szakasz:
Az érintett helyrajzi számok nem teljeskörűen, de elsősorban:
-	1547/2
-	2388/4
-	2406/1
-	3015/2
-	2406/2
A terület főbb paraméterei az alábbiak: Becsült terület: cca 10.000 m2, part menti védmű 600 fm, parti sétány 1.200 m2, Dunai folyami köves védekezés 250 fm szakaszon. 

Árvízi védekezési feladatok:

A tervezési feladat kiterjed a támfalra, az azt kísérő mentett oldali és hullámtéri sétányra, illetve a mellette elhelyezkedő Duna partra, annak rézsűs felületeire és az ott elhelyezkedő létesítményekre. A fejlesztés alap koncepciója, hogy a teljes szakaszt városkép szempontjából egységes kinézetűre kell átépíteni amellett, hogy egyes frekventált helyeken a meglévő támfalszakaszok legfelső 1,2-1,5 m-es részét mobilgát rendszer kiépítésével kell helyettesíteni.  

Nyertes AT, tervező feladatai továbbá:
-	Elkészíti a kivitelezés árazatlan költségvetését és a kivitelezés becsült értékét alátámasztó árazott költségvetését is
-	Közreműködik a beszerzési/közbeszerzési eljárások előkészítésében, dokumentációjának elkészítésében
-	A kivitelezésre vonatkozó beszerzési/közbeszerzési eljárások ajánlattételi időszakában a kiegészítő tájékoztatás nyújtása során is rendelkezésre kell állnia és meg kell válaszolni a műszaki jellegű kérdéseket. Nyertes AT/Tervező folyamatosan figyelemmel kíséri a projekt értékelésének/bírálatának helyzetét és biztosítja azt, hogy a szerződés szerinti műszaki tartalom dokumentációjához valamennyi szükséges információ, adat, elemző-értékelő anyag, költségvetés és terv a kiírásnak megfelelő formában és tartalommal rendelkezésére álljon.
-	Tervező köteles a Projekt kivitelezésére irányuló majdani külön beszerzési/közbeszerzési eljárás nyertes ajánlattevőjével megkötendő kivitelezési szerződés teljesítéséhez kapcsolódóan, a jelen Szerződés alapján tervezői művezetői feladatokat teljesíteni, ennek elvégzéséhez a jelen Szerződés alapján rendelkezésre állni egészen a használatbavételi engedélyig.
-	Az esetlegesen szükségessé váló műszaki dokumentáció módosítását elvégzi
-	A kivitelezésre vonatkozó beszerzési/közbeszerzési eljárások ajánlatának bírálatában részt vesz, műszaki-szakmai szempontból véleményezi
-	Amennyiben a beruházás a nagyberuházás fogalomkörébe tartozik, akkor tervezőnek előzetes régészeti dokumentációt (ERD) kell készíttetni
-	Közreműködés és műszaki támogatás a HÉSz módosításban. A HÉSz módosítást Építtető végzi.

Továbbiak lásd: tervezési feladatleírás
 
A közbeszerzés tárgyának egyértelmű és közérthető meghatározása érdekében AK jelen felhívásban és egyéb a KD-ban meghatározott gyártmányú, eredetű, típusú dologra, eljárásra, tevékenységre, személyre, illetőleg szabadalomra vagy védjegyre hivatkozhat. Minden ilyen esetben a megnevezés csak a tárgy jellegének egyértelmű meghatározása érdekében történt, ajánlatot jelen felhívásban előírt, vagy az azzal - az adott gyártmányú, eredetű, típus dolog, eljárás, tevékenység, személy, illetőleg szabadalom vagy védjegy vonatkozásában a részletes műszaki paraméterek tekintetében - egyenértékűre lehet tenni. 

Ajánlatkérő a műszaki leírás mellékletét az EKR feltöltési korlátjára tekintettel 24 MB-os tömörített fájlokban töltötte fel az EKR-be (egy rar fájl és segédfájljai). Annak érdekében, hogy a műszaki dokumentáció megnyitható legyen az érdeklődő gazdasági szereplőnek minden fájlt ugyanazon mappába szükséges lementenie, és a rar fájlok egyesítéséhez az első fájlt (.001) szükséges megnyitni egy erre alkalmas programban (Windows intéző, 7-zip,Total Commander, WinRAR).


Winner: B17 Műhely Tervező és Szolgáltató Korlátolt Felelősségű Társaság
Number of bids: 10